චිලියේ අටකාමා කාන්තාරයේ සැන්ජෝස් රන් හා තඹ ආකරයේ මීටර් 622 ක් ගැඹුරේ දින 69 ක් තිස්සේ හිරවී සිටි කම්කරුවන් 33 දෙනා මුදා ගැන්මේ විස්මිත මෙහෙයුම කුළුගන්වමින් ඊයේ ග්‍රිනිච් වේලාවෙන් 03.10 ට ඉන් පළමු වැනි ආකර කම්කරුවා ගොඩට ගනු ලැබිණ.ඔවුන් ගොඩගැනීමේදී පළමුව පතුල මතුපිටට පැමිණීමේ වරම හිමිව තිබුණේ 31 හැවිරිදි දෙදරු පියකු වන ෆ්ලෙන්සියෝ අවාලෝස්ටය.ඔවුන් බේරා ගැනීම සඳහා සැකැසුණ ‘ෆීනික්ස්’ කැප්සුලය ඔස්සේ ඔහු පොළව මතුපිටට පැමිණියේ රැස්ව සිටි ඥාාති මිත්‍රාදීන් හා මාධ්‍යකරුවන්ගේ ජය ඝෝෂා මැදය.